
Fakta om Svalbard 


Beliggenhet 

Areal 

Største øyer 
Bosetninger 


Forvaltning 

Kommunikasjon 


Øygruppe mellom 74 0 - 8i° N og io° - 35 0 0 
ca. 63 000 km 2 , ca 60 % dekket av isbreer 
Spitsbergen, Nordaustlandet, Barentsøya, Edgeøya og 
Prins Karis Forland 

• Longyearbyen (norsk hovedsete) drøyt 1800 innbyggere 

• Barentsburg (russisk gruvesamfunn) ca. 800 innbyggere 

• Ny-Ålesund (norsk internasjonalt forskningssenter) 
ca. 40 -100 innbyggere 

• Sveagruva (norsk gruvesamfunn) ca. 250 pendlere (ikke bofaste) 

• Hornsund (polsk forskningsstasjon) ca. 8 bofaste 
Norsk suverenitet, regulert med Svalbardtraktaten av 1920 
Fly fra/til Oslo og Tromsø (Norge) 

Ingen veiforbindelse mellom bosetningene på Svalbard 


Kort historikk 


1194 

"Svalbardi fundinn" notert i islandske skrifter 

1596 

Willem Barentsz oppdager Svalbard 

1600 -1750 

Internasjonal hvalfangst 

1700 -1800 

Russisk overvintringsfangst 

1800 -1900 

Norsk overvintringsfangst 

1906 

John M. Longyear etablerer den første gruve og gir navn til 
Longyearbyen 

1916 

Store Norske Spitsbergen Kulkompani overtar gruvevirksomheten 
i Longyearbyen 

1920 

Svalbardtraktaten underskrives 

1925 

Norge gis suverenitet over Svalbard 

2002 

Longyearbyen lokalstyre opprettet 






Været på 
Svalbard 

Til tross for Svalbards nordlige belig¬ 
genhet har øygruppen et relativt mildt 
klima sammenlignet med områder på 
samme breddegrad. I Longyearbyen 
varierer middeltemperaturen fra -i4°C 
om vinteren til +6°C om sommeren. 
Laveste temperatur ble målt i mars 
1986 med -46,3°C, mens høyeste 
temperatur ble målt i juli 1979 med 
2i,3°C. Det er ikke uvanlig at man 
vinterstid har lengre perioder med 
temperaturer mellom -20 og -30 
grader. Er det i tillegg vind, blir kjøle- 
effekten svært høy ved slike tempera¬ 
turer. Om sommeren kan det være 
perioder med tåke. Nedbørsmessig 
kan Svalbard kalles en «arktisk ørken» 
med en årsnedbør på 200-300 mm. 
Været på Svalbard kan skifte svært 
hurtig og de lokale variasjonene kan 
være store. 


Planteliv 

Rundt 60 % av Svalbards landareal er 
dekket av et utall små og store isbreer. 
Bare 6-7 % av landarealet har vegeta- 
sjonsdekke. De frodigste områdene 
finnes i de indre fjordstrøkene på 
Spitsbergen. På Svalbard er det 
permafrost, og bare den øverste 
meteren av jorda tiner om sommeren. 
Plantelivet er preget av kort vekst¬ 
sesong, lav temperatur, lite nedbør 
samt næringsfattig jordsmonn. Likevel 
finnes det et mangfold av små planter 
på Svalbard, og bare i området rundt 
Longyearbyen er det registrert over 
100 forskjellige arter. Totalt på 
Svalbard finnes det rundt 170 plante¬ 
arter. Plantelivet er svært sårbart og 
det skal man ta hensyn til når man 
ferdes i naturen på Svalbard. 

Dersom vegetasjonsdekket ødelegges, 
kan det danne varige spor i terrenget. 

Velkommen til 
Svalbard 


Svalbard har en egen tiltrekningskraft på 
mennesker fra hele verden. Svalbard med 
sine isbreer og brede elvedaler, sylspisse 
tinder og fuglefjell der det yrer av liv. 
Svalbard med gnistrende nordlys og 
strålende midnattssol. Svalbard med 
minner fra hvalfangertid og fangstmanns- 
liv, gruvedrift og bragder i vitenskapens 
tjeneste. 

Jeg ønsker deg velkommen til å oppleve 
den nesten uberørte villmarken og til å ta 
del i øygruppens spennende historie - og 
historier. Men det kreves også noe igjen av 
alle som kommer til Svalbard og som 
ferdes rundt på øygruppen, enten det skjer 
med båt, til fots, med hundespann på 
snøscooter eller på annen måte. 

Det kreves at du behandler den sårbare 
arktiske naturen, dyrelivet og kultur¬ 
minnene med varsomhet og respekt, 
slik at både fastboende og besøkende 
også i fremtiden skal få mulighet til å 
oppleve Svalbards unike arktiske miljø. 

Det er utarbeidet egne regler for hvordan 
man skal ferdes på Svalbard. Reglene har 
som formål å beskytte naturen, kultur¬ 
minnene og de reisendes egen sikkerhet 
når de oppholder seg på øygruppen. Sett 
deg inn i disse reglene før du drar ut på 
tur. Sysselmannen kan gi mer informasjon 
om dette. Legg også turen innom Svalbard 
Reiseliv. Der vil du få nyttige råd og tips 
slik at oppholdet ditt blir best mulig, enten 
du velger å reise på egen hånd eller drar ut 
med en av turoperatørene som arrangerer 
turer på Svalbard. 

Jeg håper at oppholdet på Svalbard vil gi 
deg opplevelser og gode minner for livet. 
Men husk samtidig: Du er velkommen hit 
så lenge ingen kan se at du har vært her. 


Vennlig hilsen 



Odd Olsen Ingerø 
Sysselmann 

Forvaltningsområde 10 

- Plantefredningsområde 

- Naturreservat 

- Nasjonalpark 

Årstidene 

Perioden for mørketid og midnattssol 
varierer i forhold til breddegradene, og 
Longyearbyen har midnattssol fra 19. 
april til 23. august. I perioden 26. 
oktober til 16. februar kommer ikke 
solen over horisonten i Longyearbyen. 
Polarnatten, da solen er mer enn 6 
grader under horisonten, varer fra 14. 
november til 29. januar. 

Høst (september - oktober) 

Landskapet tar høstdrakten på og de 
oransje fargene kryper over daler og fjell 
mens jordsmonnet langsomt fryser til 
igjen. Temperaturen synker ned mot o°C. 
Gradvis blir dagene kortere og en vakker 
morgen våkner man med at snøen har 
lagt det første "melisdrysset" over fjell¬ 
toppene. En fottur på denne tiden av 
året gir varig inntrykk. Frossen mark er 
lett å gå på, luften er krystallklar og en 
rød-oransje kveldssol setter 
prikken over Pen. 


Vinter og mørketid 

(november - februar) 

I slutten av oktober kaster solen sine 
siste stråler over landskapet dette året 
og Svalbard går inn i mørketiden. I over 
to måneder, fra slutten av november til 
begynnelsen av februar, er det mørkt 
som natten hele døgnet. På dager med 
godt vær, fullmåne, stjernehimmel og 
dansende nordlys, vil man likevel kunne 
oppleve det nydelige blålyset som 
karakteriserer polarnatten. Så kommer 
februar, kanskje den vakreste tiden av 
året. Vinternatten viker og dagen stiger 
frem, lengre og lengre for hvert døgn 
som går. På skyfrie dager blir himmelens 
mange blåfarger blandet med rosaskjær 
- og så en dag har de første rosa sol¬ 
strålene nådd fjelltoppene. Derfra kryper 
sola varsomt ned i dalene og lyset er 
tilbake. Opplev den lune og intime 
atmosfæren på denne tiden av året. 


Lys vinter (mars - mai) 

I takt med lysets tilbakekomst øker 
aktivitetsnivået og energien - man vil ut, 
man vil se! Mars til mai er spennende 
måneder på Svalbard. Dagene blir stadig 
lengre og i slutten av april er midnatts¬ 
solen på plass mens landskapet ennå 
har vinterdrakten på. Trekkfuglene 
vender tilbake og fjellsidene fylles av 
yrende liv mens selen nyter solstrålene 
på fjordisen. Foran spektakulære blå¬ 
grønne brefronter er det rom for etter¬ 
tanke. Tiden innbyr til utendørsaktivi- 
teter og opplevelser i villmarken. 

Sommer (juni - august) 

Sneen bråner, små blomster titter opp 
av marken og et yrende fugleliv har 
erstattet vinterens stillhet. Det er 
sommer på Svalbard. Fjell, daler, isbreer, 
hav, blomster, dyr og fugler lokker deg 
ut til eventyr du aldri vil glemme. 
Sommeren i Arktis er hektisk. Selv med 
dagslys hele døgnet føler man at dagen 
ikke blir lang nok til å få med seg alle 
opplevelsene. 







































































Longyearbyen 

Longyearbyen er det norske hoved¬ 
setet på Svalbard og her ligger det 
meste av administrasjonen. Det lille 
fargerike samfunnet på drøyt 1800 
innbyggere har utviklet seg fra å være 
et typisk gruvesamfunn til et samfunn 
med variert næringsliv og en rekke 
kultur-, aktivitets- og servicetilbud. 
Longyearbyen har en gjennomsnittlig 
ung befolkning med mange barn og få 
eldre. 

Fritids- og kulturaktiviteter er det 
mange av. Da det ikke finnes veier 
mellom bosetningene på Svalbard 
brukes ofte snøscooter og båt som 
framkomstmidler. Hytteturer og 
friluftsliv er populært blant lokal¬ 
befolkningen. 

Innføring av lokaldemokrati på 
Svalbard har lenge vært en aktuell sak. 
Med virkning fra 2002 ble det innført 
utvidet lokalt folkestyre etter en egen 
modell og tilpasset de lokale forhold. 
Ansvar for samfunnstjenester og 
myndighetsoppgaver ble samtidig 
overført fra staten til det nyopprettede 
politisk valgte organet, Longyearbyen 
lokalstyre. 

Kultur og 
begivenheter 

Det er et aktivt idretts- og kulturliv i 
Longyearbyen. Idrettshallen med 
klatrevegg, innendørs skytebane, 
vekt- og treningsrom, squashbane og 
svømmebasseng med badstuer er 
samlingssted for alle aldersgrupper. 
Jevnlig arrangeres det temakvelder og 
populærvitenskapelige forelesninger 
bl.a. på universitetssenteret på 
Svalbard, UNIS. Mange kjente artister 
og kunstnere besøker Svalbard 
gjennom året, og det er ofte utstillinger, 
konserter og underholdningsarrange- 
menter. Av faste årlige arrangementer 
nevnes: 


Polarjazz 

2-4 dager i slutten av januar med 
musikkarrangementer innen sjangeren 
jazz, blues og bluegrass. 


Solfestuke 

En hel uke rundt 8. mars for å feire 
solens tilbakekomst. Arrangementer 
som utstillinger, konserter, revy og 
utearrangement med "Ta sjansen" 
konkurranse på snø. 

Svalbard Skimaraton 

Skirenn ultimo april - primo mai. 

Spitsbergen Marathon 

Maratonløp primo juni. 

Bluesfestival 

2- 4 dager i slutten av oktober med 
musikkarrangementer og konserter 
innen blues sjangeren. 

KunstPause Svalbard 

3- 5 dagers arrangement med vekt på 
kunst og kultur i samspill med naturens 
eget kunstverk. Arrangeres ved 
inngangen til polarnatten, rundt 14. 
november. 

Gruppe- 

arrangement 

Svalbard er et av verdens mest 
spennende reisemål for grupper. 
Longyearbyen byr på overnatting av 
høy standard, førsteklasses restau¬ 
ranter, fleksible møte-, kurs- og 
konferanserom og spennende 
aktiviteter gjennom alle årstider. 

På Svalbard kan man oppleve en ny 
verden i isgrotter under breer, 
forsterke fellesskapet med et besøk i 
en kullgruve, nyte de mektige 
omgivelsene med hundespann eller 
snøscooter og hilse på de russiske og 
ukrainske naboene i Barentsburg. 

En telttur i polarnatten er svært 
spennende, eller man kan koble av 
med smaksprøver i verdens nordligste 
vinkjeller. Arrangørene i Longyearbyen 
skreddersyr opplegg for grupper enten 
det er ferieturer, møter, kurs, 
konferanser eller incentivereiser. 

Attraksjoner 


Galleri Svalbard 

I Galleri Svalbard kan du bl.a. se bilder 
med Svalbardmotiver av den kjente 
kunstneren Kåre Tveter. 
Svalbardkunstneren Olaf Storø har 
permanent salgsutstilling i galleriet. 
Videre finner man den unike kart- og 
boksamlingen Svalbardsamlingen. 
Thomas Widerberg har fotografert og 
komponert et billedspill med tema 
arktisk lys over Svalbard. I tillegg 
arrangeres temporære utstillinger og fra 
tid til annen også konserter. I tilknytning 
til Galleri Svalbard finnes et kunstner- 
senter med bl.a. brukskunstproduksjon 
og kunstnerverksteder. 

Svalbard Kirke 

I tillegg til vanlige kirkelige handlinger 
brukes Svalbard Kirke til en rekke andre 
aktiviteter. En stor og koselig peisestue 
i kirken står åpen daglig. Et par kvelder i 
uka kan man kjøpe kaffe og vafler og 
lese ferske aviser. Fra tid til annen 
arrangeres konserter og temakvelder. 
Svalbard Kirke arrangerer også utflukter 
med utegudstjenester. 

Svalbard Museum 

I Longyearbyen, i det tidligere grise- 
fjøset, finner man det lille, men svært 
innholdsrike Svalbard Museum. 

På museet kan man få innblikk i alt fra 

oppdagelsen av Svalbard, 1600-tallets 
hvalfangsthistorie, ekspedisjoner, 
overvintringsfangst, krigen på Svalbard, 
flora, fauna, geologi og ikke minst 
gruvehistorie. Fra høsten 2005 vil 
museet flytte til nye lokaler, 
Svalbardporten. I forbindelse med 
flyttingen vil mange gjenstander bli 
tilbakeført til Svalbard og få plass i 
museumsutstillingene. 

Det finnes også mindre museer i 
Barentsburg og Ny-Ålesund. 

Kulturminner og minnesmerker 

Rundt omkring på hele øygruppen 
finnes en rekke minnesmerker og 
kulturminner. Det anbefales at du finner 
litteratur eller informasjon slik at du kan 
være oppmerksom på alle de 
spennende kulturminnene. 

Legg spesielt merke til frednings¬ 
bestemmelser (se avsnittet om Natur- 
og miljøvern). Formidling om bevaring 
av kulturminnene er meget viktig. 
Sysselmannen på Svalbard, har i 
samarbeid med Svalbard Reiseliv AS 
utarbeidet fem kulturminnehefter som 
beskriver ulike kulturminnelokaliteter 
på øygruppen. Heftene kan kjøpes flere 
steder i Longyearbyen, blant annet 
gjennom turistinformasjonen. 
























Nyttig å vite 

Forhåndsbestilling 

I perioder kan pågangen være stor og 
det anbefales derfor at man bestiller 
overnatting og aktiviteter i god tid før 
reisen til Svalbard. 

Fottøy 

Det er mye ulendt terreng på Svalbard, 
og solide sko og fjellstøvler anbefales. 

I tillegg er det stor snø- og issmelting 
om sommeren, noe som fører til store 
elver og bekker og mye våtmark. 
Gummistøvler er derfor svært nyttig i 
denne perioden. Om vinteren er det 
behov for så varmt skotøy som mulig. 

Innesko 

Det er en tradisjon på Svalbard å ta av 
seg skoene når man skal inn i private 
hus, på overnattingsstedene og i en del 
butikker og kontorer. Tradisjonen 
strekker seg tilbake til da kullgruvene lå 
midt i byen. For å unngå å dra kullstøv 
med seg inn i husene tok en av seg på 
bena. Det kan derfor være lurt å ta med 
seg innesko eller varme sokker når man 
reiser til Svalbard. 

Intern transport 

Det finnes ingen veiforbindelse mellom 
bosetningene på Svalbard, men i og 
rundt Longyearbyen er det ca. 50 km vei. 
Om sommeren arrangeres det båtturer 
til Barentsburg flere ganger i uken. 

Om sommeren kan man komme til 
Ny-Ålesund med båt. Fra flyplassen i 
Longyearbyen går det flybuss i 
forbindelse med flyavgang/ankomst, og 
i Longyearbyen finnes det flere drosjer. 

Klær 

Om vinteren brukes det varmeste og 
beste. Flere lag med ull, samt vindtett 
yttertøy gir god effekt. Til scooterkjøring 
kan dette likevel bli for lite. 

Ved organiserte scooterturer er utstyret 
inkludert. Scooterutstyr kan også kjøpes 
eller leies lokalt. Om sommeren anbe¬ 
fales klær som til en høsttur på fjellet. 
Vindtette ytterklær og votter/lue er å 
anbefale året rundt. Ekstra tøy for 
ekstreme værforhold er en selvfølge. 


Pass 

Svalbard er norsk område og ingen 
nasjonaliteter behøver pass/visum for å 
være her eller besøke den russiske 
bosetningen. Det gjøres likevel 
oppmerksom på at alle ikke-norske 
statsborgere må vise pass ved innreise 
til Norge igjen. 

Reise 

Persontransporten til Svalbard går med 
fly fra Oslo eller Tromsø. Flytiden fra 
Oslo er ca. 3 timer og fra Tromsø ca. 1 
time og 30 minutter. Antall flygninger i 
uken er sesongavhengig. 

Servicetilbudet 

i Longyearbyen er stort og omfatter bl.a. 
bakeri, bank, barer, bibliotek, bilutleie, 
camping, forretninger, frisør, galleri, 
idrettshall, innkvartering, kaféer, kino, 
kirke, museum, post, reisebyråer, 
restauranter, snøscooterutleie, svømme¬ 
hall, sykehus, sykkelutleie, tannlege, 
taxi, teletjenester, turistinformasjon, 
vin- og brennevinsutsalg og våpenutleie. 

Shopping 

Svalbard er toll- og avgiftsfritt område, 
noe som innebærer at mange varer er 
rimeligere enn på fastlands-Norge. 

Andre varer, som f.eks. frukt, grønnsaker 
og ferskvarer, kan fordyres på grunn av 
høye fraktkostnader. I Longyearbyen 
finnes det små og store butikker som 
selger kolonial- og ferskvarer, sports- og 
fritidsutstyr, gaver og suvenirer m.m. 
Kostnadsnivået på turer og aktiviteter 
kan virke høyt, men for dette får man 
igjen god sikkerhet og høy kvalitet på 
opplevelsene. 

Telefon / mobi Itelefon 

Siden mars 2004 har Svalbard vært 
knyttet til telefonnettet på fastlandet via 
en fiberoptisk kabel. Dette sikrer god 
telefondekning i Longyearbyen, 
Barentsburg, Svea og Ny-Ålesund. 
Kortautomater finnes også i disse boset¬ 
ningene. Landskoden er den samme 
som for resten av Norge, +47. 
Mobiltelefonnettet for GSM er utbygget i 


Longyearbyen, Barentsburg og Svea. Det 
er kun i disse områdene en har dekning. 

Ut på tur på egen hånd? 

Gjør deg kjent med forskrifter for ferdsel 
og leirslagning. Svalbardnaturen er 
mektig og været kan være meget 
skiftende. Vind, tåke og snøfokk kan 
føre til at du raskt mister retningen. 

Meld alltid fra hvor du går. Flusk kart og 
kompass. Ta med nødpeilesender om du 
skal på langtur. 

Utstyr 

Alle turer i terrenget må planlegges med 
utgangspunkt i ekstreme værforhold og 
mulige forsinkelser. På organiserte turer 
som krever ekstra klær og spesielt utstyr 
er dette ofte inkludert. Er du i tvil, bør 
du spørre turoperatøren om hva du skal 
ha med. 

Valuta 

Norsk valuta kan brukes over hele 
Svalbard, også i den russiske bosetning¬ 
en. De mest vanlige kredittkortene kan 
benyttes hos de fleste overnattings- og 
aktivitetsbedriftene, samt butikker. 
Mange har også betalingsterminal. 
Longyearbyen har minibank. 

Åpningstider 

Åpningstidene kan variere fra butikk til 
butikk og fra sesong til sesong. 

Det anbefales derfor at man skaffer seg 
en oversikt over åpningstider når man 
kommer til Svalbard. Denne kan fås hos 
turistinformasjonen. 

Ferdsel på 
egenhånd 

Meldeplikt og forsikring 

De som på egen hånd reiser utenom 
bosetningene og nærområdet 
Nordenskiold Land - Dickson Land, er 
pålagt å melde fra til Sysselmannen om 
sine planer. Av sikkerhetsmessige 
årsaker anbefales det i tillegg at man 
melder fra til noen om turer uansett hvor 
man skal. Sysselmannen kan pålegge de 
reisende å tegne forsikring eller stille 
bankgaranti for utgifter til rednings¬ 
operasjoner og lignende. 


Isbjørn 

Isbjørnen er totalfredet på Svalbard og 
det er forbudt å lokke til seg, forfølge 
eller ved annen aktiv handling oppsøke 
isbjørn slik at den blir forstyrret eller det 
kan oppstå fare for mennesker eller 
isbjørn. Hold avstand fra bjørnen, den 
kan angripe brått, hurtig og uten varsel. 
Vær oppmerksom og unngå kontakt. 
Benytt alltid snublebluss rundt leir¬ 
plassen. Isbjørnen blir lett overopphetet 
og tåler derfor ikke å bli jaget. 

Følg aldri etter den med f.eks. 


snøscooter eller båt. Mat aldri isbjørn. 

På leirplassen skal mat, avfall og toalett 
plasseres minst 100 m fra oppholdsteltet 
og slik at det kan sees fra teltåpningen. 


Våpen 

Isbjørn kan påtreffes overalt på Svalbard 
- hele året! Det anbefales derfor å ta 
med våpen på alle turer utenfor 
bosetningene. Grovkalibret rifle er det 
absolutt beste forsvarsvåpenet mot 
isbjørn. I tillegg bør en medbringe 
skremmemidler som signalpistol eller 
signalpenner med blitsknall, 
signalskudd eller sirener. 

Har man ikke våpentrening, bør man 
delta på organiserte turer med guide . 

Våpen kan leies lokalt. Besøkende med 
våpenerfaring og/eller jegerlisens 
anbefales å ta med dokumentasjon på 
dette. Ved overnatting i telt eller under 
åpen himmel, bør leirstedet sikres med 
snublebluss eller ved å sitte isbjørnvakt. 


Elver 

Vannføringen i elvene er ofte svært stor 
fra juni til august. Elvene vokser raskt 
ved nedbør og snøsmelting. De er ofte 
brede, iskalde og vanskelige å forsere. 


Sjøis og breer 

Ferdsel på sjøis og breer innebærer 
alltid fare. Pass opp for issørpe, råker og 
bresprekker. Skaff deg oversikt over de 
lokale forhold samt foreta grundige 
målinger og vurderinger av isen før du 
legger utpå. Man bør ikke gå på bre uten 
erfaring. Dersom en går på bre bør det 
skje i gruppe slik at man kan danne 
taulag. Ta med brodder og isøks. 

For din egen sikkerhet og for en 
rikere opplevelse, anbefales 
turer med lokalkjente guider . 



V _____ J 
















Fugler og dyr 

På Svalbard finnes de største fugle¬ 
fjellene i Nord-Atlanteren med 
bestander på opptil flere hundre tusen 
individer av de vanligste hekkende 
artene. Fuglefjellene domineres av 
alkefugl, krykkje og havhest. På kysten 
omkring Svalbard og på tundraen i de 
store dalførene, finnes også større 
bestander av gjess og vadere. Ærfugl 
hekker rundt hele øygruppen. De aller 
fleste fuglene på Svalbard er trekk- 
eller streiffugler som overvintrer i 
Barentshavet og langs kysten av Norge 
eller på kontinentet. Til sammen 
hekker rundt 30 fuglearter på 
Svalbard. Svalbardrypa er den eneste 
fuglearten som ikke trekker bort fra 
øygruppen om vinteren. 

Svalbardrein og polarrev er de eneste 
landpattedyrene som er naturlig 
hjemmehørende på Svalbard. 

Disse kan påtreffes over det meste av 
øygruppen. I tillegg er østmarkmus 
kommet til Isfjordområdet, sannsynlig¬ 
vis via båtlaster. 

Isbjørnen regnes som et maritimt pat¬ 
tedyr fordi den tilbringer mesteparten 
av livet på havisen. Isbjørn påtreffes 
vanligvis i havisen og på omkringlig¬ 
gende øyer øst for Spitsbergen, men 
streifdyr kan påtreffes overalt på 
Svalbard. De føder sine barn i snøhuler 
på land. De lever hovedsakelig av ring¬ 
sel, som er den vanligste selarten i far¬ 
vannene rundt Svalbard. Andre selarter 
man finner rundt Svalbard er stor¬ 
kobbe, steinkobbe og hvalross. 

Av hvalartene som regelmessig 
besøker Svalbards kyster, er hvithval 
den mest tallrike. 

Barentshavet gir næring til det meste 
av dyrelivet på Svalbard. Takket være 
Golfstrømmen, blandingen av varmt og 
kaldt vann, den grunne sokkelen og 
intensiv solstråling i sommerhalvåret, 
har dette arktiske havområdet en 
relativt høy produksjon. 


V_/ 

Dette merket bæres av autoriserte Svalbardguider. 

For å bli Svalbardguide må man gjennomføre en kursrekke i regi 
av Guide- og turlederopplæringen på Svalbard og opparbeide 
seg nødvendig praksis. Autorisasjon gis i fem kategorier; 

11 Longyearbyen 11 - til de som har opplæring og erfaring med å 
guide i tettstedet, "felt-sommer" og "dagstur-sommer" - til 
de som har opplæring og erfaring med å guide grupper på tur 
i terrenget om sommeren og "felt-vinter" og "dagstur- 
vinter" - til de som har opplæring og erfaring med å guide 
grupper ute i terrenget om vinteren. 

Natur og 
miljøvern 


Photo: B&CAlexander 


Naturen på Svalbard er svært sårbar, og 
selv små inngrep kan gi varige skader. 

Det er derfor vedtatt en egen miljøvernlov 
for Svalbard. Svalbardmiljøloven med til¬ 
hørende forskrifter har blant annet som 
formål å sikre bevaring av Svalbards sår¬ 
bare naturmiljø og de mange verdifulle 
kulturminnene. De mest aktuelle lover og 
forskrifter er: 

• Lov om miljøvern på Svalbard, 2001 
(Svalbardmiljøloven) 

• Forskrift om ferdsel med motorkjøretøy 
i terrenget og om bruk av luftfartøy til 
turistformål, 2002 
(Motorferdelsforskriften) 

• Forskrift om leiropphold, 2001 
(Leirforskriften) 

• Forskrift om turisme og annen reisevirk¬ 
somhet på Svalbard, 1991 
(Turistforskriften) 

• Forskrifter for de ulike verneområder på 
Svalbard 

• Forskrift om lokal regulering av jakt på 
svalbardrype og svalbardrein på 
Svalbard, 2003 

• Forskrift om høsting på Svalbard, 2002 
(Fløstingsforskriften) 

• Forskrift om miljøgifter, avfall og 
gebyrer for avløp og avfall på Svalbard, 
2002 (Forurensingsforskriften) 


Verneområder 

Nesten 65 % av Svalbards areal er 
vernede områder. Dette er 3 natur¬ 
reservater, 6 nasjonalparker, 15 
fuglereservater og 1 geotopvernområde. 
Bestemmelsene for disse er til dels ulike, 
og noe strengere enn bestemmelsene i 
Svalbardmiljøloven som gjelder for hele 
øyriket. 


Dyr og fugler 

Dyr og fugler er spesielt tilpasset de kre¬ 
vende arktiske levevilkårene. I utgangs¬ 
punktet er alle dyr på Svalbard fredet. 

Det er ikke lov å forstyrre, jage, fange, 
skade eller drepe dyr og fugler. Også egg, 
reir og bo er fredet. Rør aldri døde dyr! 
Det er påvist rabies (hundegalskap) på 
Svalbard. Alle fugler er fredet i ynglese- 
songen, og det er ikke lov å forstyrre dem 
unødig ved f. eks å klatre i fuglefjell. Det 
er heller ikke lov å samle egg og dun 
uten spesiell tillatelse. 























Flora 

All vegetasjon er fredet. Ta gjeme bil¬ 
der av Svalbards fargerike flora, men 
ikke plukk av den. 


Kulturminner 

Svalbardmiljøloven slår fast at alle 
spor etter menneskelig aktivitet fra 
1945 eller tidligere er fredet. 

Dette gjelder både faste kulturminner, 
som tufter, graver, stående bygninger 
og anlegg av enhver art, og løse 
gjenstander. Dessuten er følgende 
kulturminner fredet uansett alder: 

• menneskegraver og spor etter 
slike, herunder kors, bein og 
skjelettrester fra mennesker som 
ligger utenfor sine opprinnelige 
graver 

• skjelettrester på slakteplasser for 
hvalross, for kvitfisk og i 
forbindelse med selvskudd for 
isbjørn 

Fredning av et kulturminne omfatter 
et område som strekker seg 100 
meter i alle retninger rundt kultur¬ 
minnet. Innenfor det fredede området 
er det ikke tillatt å slå leir, sette opp 
telt eller brenne bål. Bålforbudet 
gjelder også på vegetasjonsdekket 
mark. 


Kulturminneforskriften 

fastslår: 

• fredede løse kulturminner må ikke 
fjernes fra funnstedet; dersom det 
er grunn til å tro at kulturminnet 
ikke tidligere er kjent, skal det 
meldes fra til Sysselmannen 

• fredede kulturminner kan ikke 
utføres fra Svalbard 


Turisme og ferdsel 

på Svalbard er underlagt forskrifter 
som skal beskytte naturmiljøet, 
kulturminnene og ivareta de 
reisendes sikkerhet. For reise- 
arrangører, turoperatører og turist- 
fartøyer gjelder spesielle regler som 
bl.a. innebærer at arrangøren er 
ansvarlig for de reisendes sikkerhet 
og for at de reisende er informert om 
og overholder lover og bestemmelser. 
Videre må reisearrangører melde fra 
til Sysselmannen om sine turopplegg 
foran hver sesong, og ha forsikringer 
som dekker redningsaksjoner og 
lignende assistanse. 

Skal du ut på tur på egenhånd, og 
planlegger å dra utenfor forvaltnings¬ 
område 10 (de sentrale deler av 
Spitsbergen) må du melde fra til 
Sysselmannen. 

Meldeplikten gjelder ferdsel både til 
lands og til sjøs, og gis på egne 
skjema. Kontakt Sysselmannen på 
Svalbard i god tid. Det vil også bli stilt 
krav om søk- og redningsforsikring 
eller - garanti i forbindelse med 
turen. 

Miljøvernlovgivningen setter noen 
begrensninger for ferdsel på 
Svalbard. Det er bl.a. ikke tillatt å 
bruke motorkjøretøy på barmark, og 
scooterkjøring er kun tillatt i 
bestemte områder. I fuglereservatene 
og i noen andre vernede områder er 
ferdsel regulert eller forbudt. 

For leirslagning gjelder spesielle 
regler. Sett deg inn i miljøvern¬ 
lovgivningen på Svalbard, spesielt før 
du legger ut på tur på egenhånd. 

Svalbard er en perle i Arktis. Natur og 
kulturminner er premissgiverne, og 
slik vil vi at det skal forbli. Med dette 
i tankene oppfordres du som besøker 
Svalbard til å 

«TA VARE PÅ SVALBARD». 
























Svalbard Reiseliv AS 
Postboks 323 
9171 Longyearbyen, Norge 
Telefon: 79 02 55 50 
Telefax: 79 02 55 51 
e-post: info@svalbard.net 
www.svalbard.net 

Svalbardvettreglene 

• Kast ikke søppel i naturen. Etterlat ingen varige spor. 

• Forstyrr ikke dyr og fugler. Husk at det er du som er gjesten. 

• Plukk ikke blomster. Ta vare på mangfoldet. 

• Ikke ødelegg eller fjern kulturminner. 

Alle spor etter mennesker fra før 1946 er fredede kulturminner. 

• Det er forbudt å oppsøke eller tiltrekke seg isbjørn. 

Den kan være livsfarlig, men er også sårbar. 

• Forlat ikke bosetningene uten eget våpen og erfaring med hvordan 
du bruker dette. 

• Vis hensyn til andre 

• Ta komntakt med Sysselmannen dersom du skal på langtur på 
egenhånd. 

Det er meldeplikt for ferdsel over store deler av svalbard. 

• Sett deg inn i lover og regler for ferdsel og aktiviteter på Svalbard 

• I din og miljøets interesse anbefaler vi organiserte turer 

\_ J 












































